Os protobulgaros d'o baixo Danubio yeran un pueblo de luenga turquica que as fuents contemporanias denominaban "bulgaros". Os bulgaros turquicos yeran aliaus d'unas tribus eslavas y s'heban feito con o control de territorios de l'Imperio Román d'Orient entre a Cordelera d'os Balcans y o Danubio. Ixe territorio, a lo norte d'a linia Jirecek yera habitau por poblacions romanizadas de luenga latina, que ya en l'alta Edat Meya serán conoixius como vlacos, que tamién irán eslavizando-se y serán cada vegada més ixemenaus por os balcans.